Gollivud yulduzi Jeyson Stetxem 55 yoshda: Aktyor haqida 15 ta qiziqarli fakt (foto)

Gollivudning mashhur aktyorlaridan biri, “Forsaj” kinokartinasining yulduzi Jeyson Stetxem 55 yoshni qarshi oldi. “Lisa.ru” nashri aktyorning oilasi, ijodi haqida qiziqarli faktlar keltirdi.
Ijodkorlar oilasi
Jeysonning otasi barlarda ijod qiluvchi xonanda, onasi esa raqqosa bo‘lgan. Uning otasi Barri Kanar orollariga borgan va u yerda vaqti-vaqti bilan konsert bergan.

Sportga mehr qo‘ygan oila
Bo‘lajak aktyorning otasi va akasi boksni yaxshi ko‘rgan. Jeyson bu xususiyatni katta akasidan olgan va u bilan mashq qilgan. Stetxem ham ushbu sport turiga qiziqqan va ba’zida futbol bilan ham shug‘ullangan.

Yulduzlar bilan tanishish
Bo‘lajak aktyor yoshligida futbolga kirishiga sababchi bo‘lgan futbolchi Vinni bilan uchrashdi. Stetxem futbolchini hayratda qoldiradi, ya’ni u besh yil davomida maktab futbol jamoasida o‘ynadi. Keyinchalik Vinni mashhur futbolchiga aylandi va filmlarda ham rol o‘ynay boshladi.

Professional suzuvchi
Jeyson suzishni yaxshi ko‘rgan, bundan tashqari u suzish sport turiga ixtisoslashgan Buyuk Britaniya terma jamoasining a’zosi bo‘lgan.

Ota-onasiga yordam bergan farzand
Stetxem bo‘sh vaqtlarida ko‘chada atir va zargarlik buyumlarini sotgan. Aktyorning puli o‘ziga zo‘rg‘a yetgan, biroq u doim ota-onasiga yordam bergan.

Modellik karyerasi
Kelishgan sportchi Tommy Hilfiger brendi reklama agentining e’tiboriga tushadi. U o‘z kompaniyasiga yangi model topish uchun sportchi mashg‘ulot o‘tkazayotgan suv havzasiga keladi. Dastlab Jeyson jinsi shimlarni reklama qildi, keyin uning fotosuratlari boshqa mashhur nashrlar sahifalarida paydo bo‘la boshladi.

Muvaffaqiyatli debyut
Stetxem kino olamga u bilan hamkorlik qilgan moda brendi rahbariyati tufayli kirib keladi. U 1998-yilda kompaniya direktori Gay Ritchining “Qarta, pullar, ikki qurol” nomli yangi filmini suratga olishga qaror qiladi. Ssenariyni o‘qib chiqqach, u rejissorga o‘z taklifini beradi.

Gayga Jeysonga tashqi tomonidan o‘xshagan qahramon yoqardi. Bundan tashqari Gay sobiq sportchi ko‘chada savdo bilan shug‘ullangan paytda uning narsasini sotib olgan.  “U menga aktyorlikda tahsil olgan yigitni qabul qila olmasligini, nimani o‘rganishim kerakligini aytdi. Bu haqda darsliklarda yozilmaydi” , — deb eslaydi aktyor.
Richi unga vazifani ishonib topshirgan: u insonlarga arzon zargarlik buyumlarini oltin deb sotish kerak edi. Stetxem bu vazifaning uddasidan chiqadi va filmdagi asosiy rollardan birini oladi. Shu tariqa uning aktyorlik karyerasi boshlandi.
Gollivud sari
Ko‘plab muxlislar aktyorni britaniyalik rejissor tufayli butun dunyoga mashhur bo‘lgan deb o‘ylaydi, chunki 1990-yillarning oxiri va 2000-yillarning boshida u Gayning filmlarida rol o‘ynagan.
Keyinchalik ham aktyor Richi tufayli yulduzga aylangani haqida mish-mishlar tarqalgan. Shundan keyin Jeyson Gollivud sari qadam tashlaydi va yanada muvaffaqiyatli, izlanuvchan aktyorga aylanadi.

Moskvaga tashrif
Aktyor 2013-yilda Gollivud yulduzi Jennifer Lopes bilan birga “Parker” filmida suratga tushdi. Kinokartina Jeyson faoliyatidagi eng yaxshi filmlardan biri bo‘lmasa ham aktyor shu kinokartina tufayli Moskvaga tashrif buyurgan. U yangi film premyerasida qatnashishdan tashqari “Tungi Urgant” shousining suratga olish jarayoniga ham tashrif buyurishga muvaffaq bo‘ldi.

Qo‘rquvni yengish
Aktyor kaskadyorlarning yordamidan voz kechib barcha tryuklarni o‘zi bajarishga harakat qiladi. Jeyson hech narsadan qo‘rqmaydi, lekin unda avval akrofobiya (balandlikdan qo‘rqish hissi) bor edi.
U 2016-yilda “Mexanik: Tirilish” filmida rol o‘ynadi va shu kinokartina tufayli qo‘rquvini yengdi. Keyinroq aktyor sahnalardan birida qo‘llari terlaganidan juda xavotirga tushganini aytdi.

Jinoyatchilar bilan uchrashuv
Jeyson “O‘lim poygasi” filmida suratga tushayotgan vaqtda, rolga yaxshiroq kirishish uchun qattiq rejimdagi xavfsizlik koloniyasiga borgan. U ko‘plab jinoyatchilar va qotillar bilan muloqot qilgan.

Zabt etilmagan yurak
Kelishgan aktyorning ko‘plab muxlislari unga ko‘ngil qo‘ygan. Stetxem ko‘plab mashhur ayollar bilan uchrashgan. Ammo ularning hech biri uning qalbini zabt eta olmadi.

Rouzi bilan tanishuv
Jeyson 2010-yilda, ijtimoiy tadbirlardan birida model Rozi Xantington-Uaytli bilan uchrashadi va u aktyorni hayratda qoldiradi. Aktyor bir necha bor unga o‘xshagan ayollarni hech qachon uchratmaganini aytgan.
Juftlikning orasidagi 20 yillik farqqa qaramay, Rozi ham Jeysonni sevib qoldi va u bilan munosabatlarini boshladi. Dastlab, hech kim bu sevgiga ishonmadi, muxlislar bu aktyorning yosh va go‘zal qiz bilan uzoqqa bormaydigan munosabati deb o‘yladi.

Bir umrlik sevgi
Juftlikning hayoti havas qiladigan darajada bo‘lmasa ham ular qiyinchiliklarni yengib o‘tishga harakat qildi. Jeyson va Rouzi 2016-yilda unashtirilganini e’lon qildi va bir yildan so‘ng ularning birinchi farzandi — o‘g‘li Jek tug‘ildi.
Rouzi va Jeysonning muxlislari ular qachon to‘yini o‘tkazishini kutmoqda, biroq ular bu masalada shoshilmayapti. Juftlikning ikkinchi farzandi — qizi Izabella 2022-yilning fevral oyida dunyoga keldi.

Tadbirdagi kelishmovchilik
Aktyor 2008-yilda Playboy tomonidan tashkil etilgan, Xyu Xefner saroyida bo‘lib o‘tgan tadbirdan chiqarib yuborilgan. Bunga Jeysonning fotosessiyada qatnashishdan va jurnalistlar bilan muloqot qilishdan bosh tortgani sabab bo‘lgan.